Kruispunt 2 April 2017
Ons landsbootjie is vanoggend in woeste en diep stormwaters.
Korrupsie is buite beheer, meer as 9 miljoen Suid-Afrikaners is werkloos en ons President het - weereens - sy eie agenda voor landsbelang gestel en ons baie bekwame Minister van Finansies en sy adjunk in die pad gesteek. Volgens die kenners is gemorsstatus nou beslis ons voorland.
In só ‘n tyd van nood en algemene moedeloosheid, wat staan ons, as gewone landsburgers en gelowiges, te doen?
Die dagstukkie in ons Lent-boekie, het Woensdag – gepas – gehandel oor die Regering en ‘burgerlike ongehoorsaamheid’. Die dag se teksvers is 1 Timoteus 2:1-8
“Ek dring daarop aan dat daar in die eerste plek met smeking, voorbidding en danksegging gebid moet word vir alle mense, vir dié wat regeer en vir almal wat gesag uitoefen, sodat ons 'n rustige en stil lewe kan lei in volkome toewyding aan God en in alle eerbaarheid.”
En dit is ons antwoord! As gemeente het ons ‘n keuse: ons kan in sak en as sit en kla. Of ons kan ‘n wilsbesluit maak om positief te bly oor die toekoms van ons land en sy mense en daadwerklik en gereeld saam te bid vir positiewe verandering. Kom ons doen dit, en veral nou!
Op ‘n ligter noot: ons Paassangdiens verlede Sondag met Dr Derek Morphew as gasprediker en die Palissander Kamerkoor se optrede was beslis ‘n hoogtepunt in die AVK-jaar tot dusver! As jy dit misgeloop het, moenie bekommer nie, ons sal so gou moontlik ‘n kort video van die diens beskikbaar stel.
Sondag 2 April 2017
5e Sondag in Lydenstyd
09:00 - Erediens gelei deur Ds Pieter de Villiers
Deurkollekte - Huis Aasvoëlkop
Dr Jurie Schoeman saam met Dr Derek Morphew en sy vrou Karin by ons Paassangdiens op 26 Maart 2017.
Dr Morphew staan aan die hoof van die bekende Vineyard Instituut en het ‘n doktorsgraad in Nuwe Testamentiese Wetenskap verwerf.
Palissander kamerkoor het Sondag 26 Maart opgetree by AVK.
Dankie vir almal wat deel was daarvan!
Palmsondag 9 April 2017. GROOT LYDENSWEEK met dienste elke aand om 19:00 tot Donderdag 13 April 2017.
Brandon Allen 888-3653
Pieter De Villiers 462-9680
André Smith 789-2922
Belinda Valkenburg 082 490 2982
Ruan Van der Merwe 476-9048
Marie Van Niekerk 787-6182
Hanmari Piek 083 343 4130
Adria Pretorius 646-1806
Bruwer Geldenhuys 837-5859
Danie Loots 678-4957
Willie Van Zyl 082 379 2465
Mina Van Zyl 476-1381